Keraaminen kulttuuri

Keraaminen kulttuuri on kulttuuri, jossa taidetaan poltettujen saviastioiden teko. Keraamista vaihetta edelsi esikeraaminen vaihe, jolloin tehtiin koreja. Saviastia lienee keksitty, kun kori siveltiin vedenpitäväksi savella ja ehkä vahingossa poltettiin. Monesti keraamiset kulttuurit ovat myös neoliittisia, eli niissä osataan viljellä maata. 

 Varhaisin keramiikka Itä-Aasiassa 
Nykyisten löytöjen mukaan keramiikka olisi keksitty Itä-Aasiassa jo myöhäisellä paleoliittisella kivikaudella.

Kiinan Xianrendongin luola sijaitsee Jiangxin provinssissa. Sieltä löydetty keramiikka on ajoitettu 20 000 - 19 000 vuoden takaiseksi. Varhaisia saviastian jäänteitä on löydetty myös Hunanin provinssista Kiinasta, Jangtse-joen altaasta. Jutšanjanin luolan ruukunsirpaleiden iäksi on mitattu 18 300 - 15 400 vuotta. Näin ollen keramiikkaa oli Kiinassa noin 18 000 vuotta sitten.

Keramiikkaa oli myös Japanin Jomon-kulttuurissa noin 16 700 - 16 000 vuotta sitten.https://www.ncbi.nlm.nih.gov/pmc/articles/PMC4839459/ Lucquin A, Gibbs K, Uchiyama J, Saul H, Ajimoto M, Eley Y, Radini A, Heron CP, Shoda S, Nishida Y, Lundy J, Jordan P, Isaksson S, Craig OE. Ancient lipids document continuity in the use of early hunter-gatherer pottery through 9,000 years of Japanese prehistory. Proc Natl Acad Sci U S A. 2016 Apr 12;113(15):3991-6. doi: 10.1073/pnas.1522908113. Epub 2016 Mar 21. PMID: 27001829; PMCID: PMC4839459.

Amur-joelta on löydetty 15 900 - 14 500 vuotta vanhaa keramiikkaa. Varhaisimmat Siperian saviastiat on löydetty Baikal-järven läheltä ajalta  11 900 eaa.

Koreassa syntyi Jeulmunin keraaminen kulttuuri noin 7000 ekr. Noin 3000 ekr. Siperiassa ja Mongoliassa oli keramiikan valmistusmenetelmä, joka muistutti Jeulmunin kulttuurin valmistusmenetelmää. Noin 1800 ekr. eräänlainen keraaminen kultttuuri levisi Mantsuriasta Koreaan.

 Lähi-idän vanhin keramiikka 
Lähi-idässä keramiikan omaksuminen liittyi viljelyn ja karjanhoidon vakiintumiseen. 

Keramiikan edeltäjä "valkea kalkkikiviastia" ilmestyi Lähi-itään PPNB-kaudella noin 10 500 - 9 000 kalenterivuotta sitten.https://www.cambridge.org/core/services/aop-cambridge-core/content/view/99FBBE49F7498FF78006C24C9530156C/S0959774314001139a.pdf/pottery-invention-and-innovation-in-east-asia-and-the-near-east.pdf Gibbs, K. (2015). Pottery Invention and Innovation in East Asia and the Near East. Cambridge Archaeological Journal, 25(1), 339-351. doi:10.1017/S0959774314001139 Näitä tehtiin kipsistä ja/tai kalkkikivilaastista. Varsinainen saveen perustuva keramiikka levisi alueella vasta 9 000 - 8 700 eaa.STABLISHED PARADIGMS, CURRENT DISPUTES AND EMERGING THEMES: THE STATE OF RESEARCH ON THE LATE NEOLITHIC IN UPPER MESOPOTAMIA Reinhard Bernbeck and Olivier Nieuwenhuyse A HITCHHIKER’S GUIDE TO LATE NEOLITHIC CHRONOLOGY

 Amerikan varhaisin keramiikka 
Myös Amerikan mantereella keramiikka keksittiin luultavasti itsenäisesti. Brasilian Amazonin Pedra Pintadan ja Taperinhan keramiikka on noin 8 000 - 7 000 vuotta vanhaa.Eighth Millennium Pottery from a Prehistoric Shell Midden in the Brazilian Amazon. A. C. Roosevelt R. A. Housley M. Imazio da Silveira S. Marancaand R. Science. 13 Dec 1991. Vol 254, Issue 5038, pp. 1621-1624. DOI: 10.1126/science.254.5038.16 Kolumbian San Jacintosta on löydetty 4500 vuotta vanhaa keramiikkaa. Kolumbian Puerto Hormigan keramiikka on noin 6000 vuotta vanhaa.http://users.clas.ufl.edu//dcgrove/mexarchreadings/reinventing.pdf Clark, John E. and Dennis Gosser (1995). "Reinventing Mesoamerica's First Pottery". In William K. Barnett and John W. Hoopes (ed.). The Emergence of Pottery: Technology and Innovation in Ancient Societies (PDF). Smithsonian Institution Press. pp. 209–219.  Retrieved 22 November 2011Ecuadorin Valdivian kulttuuri oli merkittävä varhainen keraaminen kulttuuri Etelä-Amerikassa noin 3500 eaa.

 Varhainen keramiikka Euroopassa 
Venäjällä Volgan seudulla vaikuttaneiden Kundan kulttuurin ja Butovon kulttuurin alueella opittiin keramiikan valmistustaito myöhäisen mesoliittisen kauden ja varhaisen neoliittisen kauden aikana.

Suomessa varhaisimmat keraamiset kulttuurit syntyivät neoliittisen kauden alussa. Näitä olivat eteläisessä Suomessa vallinnut varhainen kampakeramiikka (5200-4150 ekr.) ja pohjoisessa Suomessa vallinnut Säräisniemen keramiikka 1 (5200-4350 ekr.). Kampakeraamisessa kulttuurissa oli myöhäisempiä vaiheita, jotka olivat tyypillinen kampakeramiikka (3900-3500 ekr.) ja myöhäiskampakeramiikka (3750-3250 ekr.). Myöhemmin Vasarakirveskansan aikana oli nuorakeraaminen kulttuuri (2800-2300 ekr.) ja samoihin aikoihin tai jonkin verran aikaisemmin myös pyheensillan keramiikka (3200-2400 ekr.). Kivikauden lopussa oli Kiukaisten kulttuurin keramiikka (2500-1800 ekr.).

 Katso myös 
 Kivikauden keramiikka

Lähteet

 Aiheesta muualla 
 First evidence of Palaeolithic art
 5,300-year-old Mongolian statue pieced together
 The earliest known pottery found in China
 5,000-year-old pottery found on Scottish island

Luokka: Kulttuurit
Luokka:Keramiikan historia